Afzaa Fadini Abdul Aziz

Yang Mulia Datin Paduka Seri Afzaa Fadini binti Dato' Abdul Aziz (Jawi: داتين ڤدوك سري افزا فاديني بنت داتوء عبدالعزيز; dilahirkan pada  di Hospital Pantai, Kuala Lumpur) merupakan isteri kepada Tengku Amir Shah ibni Sultan Sharafuddin Idris Shah Alhaj, Raja Muda Selangor.

 Kehidupan awal dan pendidikan 
Datin Paduka Seri Afzaa Fadini dilahirkan pada 11 April 1993 di Hospital Pantai, Kuala Lumpur sebagai anak ketiga dan satu-satunya puteri tunggal kepada pasangan Dato' Abdul Aziz dan Datin Rosmawati Ismail. Beliau menerima pendidikan awal di Garden International School, Kuala Lumpur sebelum melanjutkan pelajaran ke peringkat A-Levels di St George's School, Ascot, United Kingdom. Beliau lulus Sarjana Muda Sastera dalam Pengajian Pembangunan & Ekonomi dari School of Oriental and African Studies (SOAS), University of London, dan juga lulus Sarjana Sastera dalam bidang Bandar Lestari (Sustainable Cities) dari King's College London. Beliau juga merupakan ahli arboris bertauliah dengan Persatuan Arborikultur Antarabangsa.

 Aktiviti 
Datin Paduka Seri Afzaa Fadini telah menjadi Pengurus Projek di Pusat Pemuliharaan & Penyelidikan Hutan Hujan Tropika (TRCRC) dari Oktober 2020 hingga Mac 2025. Dalam tempoh itu, beliau memikul tanggungjawab dalam pengurusan dan perlindungan kawasan pemuliharaan di bawah program pemulihan hutan aktif di Semenanjung Malaysia.

Datin Paduka Seri Afzaa Fadini telah dijemput untuk berkongsi pandangannya pada Persidangan Perubahan Iklim Pertubuhan Bangsa-Bangsa Bersatu 2023, di mana beliau menyuarakan kepentingan pendekatan berasaskan alam semula jadi yang berpusatkan komuniti dalam menangani cabaran alam sekitar. Beliau juga telah menjadi sukarelawan dengan Free Food Society dalam program keselamatan makanan untuk komuniti orang asli dan terlibat dalam advokasi hak asasi manusia dengan Amnesty International.

 Perkahwinan 
Datin Paduka Seri Afzaa Fadini telah melangsungkan perkahwinan bersama Raja Muda Selangor Tengku Amir Shah pada 2 Oktober 2025.

Terasul dan gelaran

 11 April 1993 - 2 Oktober 2025: Cik Afzaa Fadini binti Abdul Aziz
 2 Oktober 2025 - kini: Yang Mulia Datin Paduka Seri Afzaa Fadini binti Dato' Abdul Aziz, Isteri Raja Muda Selangor

 Darjah kebesaran 

 Kurniaan Malaysia 
 30px  :
 50px Darjah Seri Paduka Mahkota Selangor (SPMS) – Datin Paduka Seri (2025) 

Rujukan

Kategori:Orang hidup
Kategori:Kelahiran 1993
Kategori:Orang dari Kuala Lumpur
Kategori:Muslim Malaysia
Kategori:Orang Malaysia berketurunan Melayu

Kategori:Penerima Darjah Kebesaran Seri Paduka Mahkota Selangor